Fjórðungsalda

Fjórðungsalda er dyngjulaga móbergsfjall á Sprengisandi nálægt Sprengisandsleið. Hún er merkileg fyrir þær sakir að vera það fjall sem kemst næst því að vera á miðju landsins. Fjallið er 972 metra hátt og rís um 200 m yfir umhverfi sitt. Af kolli þess er gott útsýni í allar áttir. 

Fjórðungsalda er á vatnaskilum milli Skjálfandafljóts og Þjórsár og þar með á vatnaskilum Norður-og Suðurlands. Hún er um milljón ára gömul.Árni Hjartarson og Kristján Sæmundsson 2014. Berggrunnskort af Íslandi 1:600.000. Íslenskar Orkurannsóknir, Reykjavík. Fjórðungsvatn, sem er allstórt stöðuvatn, liggur í sveig vestan og norðan undir öldunni.

Tilvísanir

Flokkur:Fjöll á Íslandi
Flokkur:Hálendi Íslands